**Opgave: Ledigheden i Europa**

I denne opgave anvendes statistik fra OECD for arbejdsløshed, herunder forskellige kategorier af arbejdsløshed. Data findes på linket nedenfor:

<https://data.oecd.org/unemp/unemployment-rate.htm#indicator-chart>

I venstre side ses en række underkategorier til den samlede ledighed, der ser på ledighed inden for forskellige grupper.

Vi holder primært fokus på de europæiske lande og ser lidt bort fra de øvrige lande i dag.

**Opgave om arbejdsløshed i Europa**

Under grafen kan I finde kolonnen med highlighted countries. Tryk på den og fjern de lande den automatisk har markeret. Marker selv følgende lande: Italien, Spanien, Grækenland, Polen, Tjekkiet (czechia), Norge, Tyskland, Frankrig og EU (EU\_27)

1. Hvilke lande har en højere arbejdsløshed end EU-gennemsnittet og hvilke har lavere?
2. Hvilken tendens kan spores?

Vælg nu long term unemployment rate ude til venstre. Den skulle gerne have gemt de markerede lande og I ser nu et søjlediagram

1. Hvordan defineres langtidsarbejdsløshed?
2. Hvilke lande ligger over EU-gennemsnittet, hvilke ligger under?
3. Hvad er problemet, hvis en stor en del af de ledige er nogle der er langtidsledige og ikke har været på arbejdsmarkedet længe?

Vælg nu unemployment rate by age group ude til venstre. Den skulle gerne have gemt de markerede lande og I ser nu et søjlediagram

1. Hvilke lande har høj ungdomsarbejdsløshed og hvilke har lav?
2. Under ”Perspectives” kan alderen skiftes til alle dem over 24 år. Hvordan er arbejdsløsheden for dem over 24 år sammenlignet med ungdomsarbejdsløsheden?
3. Hvilke problemer kan høj ungdomsarbejdsløshed medføre?